Lopacinskių rūmai (Bernardinų g.)

Lopacinskių (Olizarų) rūmai – pastatas Vilniaus senamiestyje, Bernardinų gatvėje (Bernardinų g. 8). Šiuo metu čia veikia viešbutis „Šekspyras“.

 Istorija 

XVIII a. pirmoje pusėje namą įsigijo Mikalojus Lopacinskis ir pagal architekto Jono Kristupo Glaubico projektą perstatė į rūmus. 1801 m. pastatas buvo parduotas Kosakovskiams. 1808 m. rūmai rekonstruoti – jie nežymiai išlenkti pagal gatvės kontūrą.

1819–1828 m. rūmus valdė grafo Olizaro šeima. Po jų savininkais tapo spaustuvininkai Zavadskai, čia veikė Zavadskio spaustuvė. 1967–1975 m. pagal architektės Aldonos Svabauskienės projektą pagrindinis korpusas iš dalies rekonstruotas. 1975–1985 m. pastate veikė LKP CK leidykla ir „Vakarinių naujienų“ redakcija.http://www.gidas.mb.vu.lt/2011/06/21/anuomet-ir-dabar-lopacinskiu-arba-olizaru-rumai/ 

Šiuo metu čia veikia viešbutis „Šekspyras“.

 Šaltiniai 

Kategorija:Lopacinskiai
Kategorija:Vilniaus dvarai
Kategorija:Vilniaus pastatai
Kategorija:Vilniaus senamiestis